**Amar de toți și de toate**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un lampagiu în mintea mea

mai suflă iar în câte-o stea

că-i dimineață ori târziu

c-am apucat sau nu să scriu

Eu suflu-n cer că e fierbinte

și poate îmi aduc aminte

pe lumea asta eu ce caut

de scriu sonete doar la flaut

Tăcerea cântă la pian

și eu nu pot să-i dau un ban

că punga mea precum se știe

e goală rău și e zurlie

Și către cer cu fața-n sus

prietenii cu toți s-au dus

Costel Zăgan, CEZEISME II